

Република Србија

ГРАД НИШ

Секретаријат за омладину и спорт

Број:1215-1/2017-19

Датум: 26. 06. 2017.год.

**СКУПШТИНА ГРАДА НИША**

На 12.седници Скупштини Града Ниша, дана 09.06.2017. године, одборник Срђан Нонић, доставио је следећу

**Одборничку иницијативу**

„У складу са Законом о спорту (РС 10/2016) Ниш као трећи град по величини у Србији, одавно је пробио све рокове за именовање Спортског инспектора који је дужан да уради.

Спортски инспектор би могао на лицу места да контролише више аспеката рада организација у спорту у Нишу, и да проверава испуњење свих услова за рад, финансирање, као и адекватност утрошених средстава која се деле из буџета града.

Иако при министарству постоји Одсек за инспекцијске послове, неопходност постојања једне овакве институције је више него неопходна на самом локалу.

Све детаље око правила конкурса за Спортског инспектора имате у свим законским и подзаконским актима и правилницима.

Молим задужене у Граду да по хитном поступку реше овај проблем који и даље спутава нормално функционисање спорта у Нишу“

**О д г о в о р**

1. Одлука о Градској управи Града Ниша („Службени лист Града Ниша", број 143/2016 и 57/2017), којом су образоване организационе јединице у Градској управи и одређен њихов делокруг рада, у члану 41, којим је образован Секретаријат за инспекцијске послове, прописује између осталог да је надзор над радом организација у области спорта у делокругу рада наведеног секретаријата. Самим тим и организовање поверених послова градског спортског инспектора, у складу са чланом 169. Закона о спорту („Службени гласник РС", број 10/2016 ), је у надлежности Секретаријата за инспекцијске послове.

Секретар

\_\_\_\_\_\_\_\_\_\_\_\_\_\_

Саша Шагрић